VEGA præsenterer  
Dark Dark Dark sætter stemningen i december-kulden

*Det amerikanske band Dark Dark Dark spiller smuk og dragende folk-musik, som passer perfekt til en mørk, dansk december aften. Det er derfor mere end passende, at Minneapolis-orkesteret giver koncert i Lille VEGA fredag den 14. december.*

**Nyt album til oktober**

Den 1. oktober udgiver folk-bandet [Dark Dark Dark](http://brightbrightbright.com/) deres nye album *Who Needs Who* i Europa. Dette følger bandet op på med en omfattende turné, der vil bringe dem rundt i store dele af verdenen – herunder København som de gæster i julemåneden.   
  
*Who Needs Who* er en gribende samling sange, som slår på de styrker, der er ved at være en kvintet. Bandets medlemmer har arbejdet utroligt hårdt for udgivelsen, både på landevejen og i deres personlige liv, og det engagement de lægger deres musik, har hurtigt drevet bandet fremad.

Med albummets første single, ”Tell Me”, sætter Dark Dark Dark en ny standard for avantgarde pop. Tempoet er up beat, trommerne og bassen giver sangen masser af fremdrift, og forsanger Nona Marie Envies stemme svæver mellem et udtryk af lidenskabelig længsel og opgivet håb. Hør den [HER](http://www.youtube.com/watch?v=iFdCInn7OtQ).

**Kom i den rette december-stemning**

Dark Dark Dark drager deres lyttere ind i et dunkelt, men smukt univers af stemningsfuld folk-pop. Bandet er blevet kendt for deres helt unikke blanding af New Orleans-jazz, americana og østeuropæisk folkemusik. Det hele toppes af med musikernes feel for drømmende pop.

Den stemningsfulde musik, som Dark Dark Dark er garant for, er flere gange blevet benyttet i tv-sammenhænge. Specielt nævneværdig er fx den svimlende smukke single ”[Daydreaming](http://www.youtube.com/watch?v=UvTZwhOHYVA)”, der bl.a. har optrådt i tv-serien ”Greys hvide verden”.

Dertil kommer et utal af udsolgte shows, radiooptrædener i hjemlandet samt deltagelse i det engelske tv-program ”Live from Abbey Road”, som viser et bredt, men nøje håndplukket, udvalg af bands og artister indspille live i det legendariske studie Abbey Road Studios. Se fx Dark Dark Dark spille deres sang ”Something For Myself” live i Abbey Road Studios [HER](http://www.youtube.com/watch?v=e2wuFhDrVFk).

Efter at bandets to første albums, debuten *The Snow Magic* (2008) og *Wild Go* (2010), vakte begejstring i hjemlandet, har Dark Dark Dark de seneste par år har turneret intensivt i både USA og Europa. Bandet er således aldeles erfarent, når det kommer til liveoptræden, hvilket man snart kan opleve i Lille VEGA.

**Fakta om koncerten**

Dark Dark Dark (US)

Fredag den 14. december kl. 20.00

Lille VEGA – Enghavevej 40, 1674 Kbh. V

Pris: 150 kr. + gebyr

[Læs mere og køb billet til koncerten](http://vega.dk/arrangementer/dark-dark-dark-8659.html)

*For yderligere oplysninger kontakt venligst*

Cecilie Maria Nielsen

Kommunikationsmedarbejder, VEGA

[cmn@vega.dk](mailto:cmn@vega.dk) - 3326 0953